สวัสดีค่ะ คือดิฉันกินยาคุมแบบ 28 เม็ด จนตอนนี้กินยาหลอกมาเม็ดที่ 4-5 แล้วค่ะ แต่ประจำเดือนยังไม่มา ปกติเม็ดที่ 3 ประจำเดือนก็มาแล้วค่ะ ตอนนี้เครียดมากเลยค่ะ กังวลว่าจะท้อง มีโอกาสจะท้องไหมคะ ไม่เคยลืมกินยานะคะ แต่กินยาช้าบ้างช้าสุดก็ประมาณ 3 ชั่วโมงค่ะ
สวัสดีค่ะ ยาเม็ดคุมกำเนิดเป็นส่วนประกอบออกฤทฑิ์เหมือนฮอร์โมนเพศหญิง มีฤทฑิ์คุมกำเนิด โดย ยับยั้งการตกไข่ ทำให้เยื่อบุโพรงมดลูกไม่เหมาะสมต่อการฝังตัวของตัวอ่อน และทำให้น้ำหล่อลื่นบริเวณปากมดลูกเหนียวข้น ทำให้อสุจิผ่านเข้าสู่มดลูกได้ยากถึงแม้ว่าจะมีประสิทธิภาพในการคุมกำเนิดค่อนข้างสูงหากรับประทานต่อเนื่องและตรงเวลา แต่ก็มีโอกาสตั้งครรภ์ได้ประมาณ 7-8 เปอร์เซนค่ะ ในกรณีที่ประตำเดือนไม่มาในช่วงที่กำหนด สาเหตุที่เป็นไปได้ ได้แก่- การตั้งครรภ์ ควรตรวจแยกสาเหตุนี้ออกไปก่อน เพราะพบได้บ่อย โดยเฉพาะอย่างยิ่งในหญิงวัยเจิรญพันธุ์ และมีเพศสัมพันธ์โดยไม่ได้ใช้วีิธีคุมกำเนิดอื่น ๆ ร่วม- ความเครียด วิตกกังวล- โรคทางกายบางชนิด เช่น ความผิดปกติของฮอร์โมนต่อมไร้ท่อ เช่น ไทรอยด์ฮอร์โมนดังนั้นถ้ากลัวว่าจะตั้งครรภ์แนะนำว่าควรตรวจการตั้งครรภ์ และอาจจะคุมกำเนิดวิธีอื่น ๆ ร่วมเพื่อเพิ่มประสิทธิภาพการคุมกำเนิด เช่น การใส่ถุงยางอนามัยค่ะ